དང་ངག་
མེད་པ་སྟེ། ཇི་ལྟར་སྟོན་གྱི་དུས་སུ་ཉི་མའི་འོད་ཟེར་གྱིས་ཁྱབ་པ་བཞིན་དུ། ཤིན་ཏུ་
གསལ་ཞིང་དྲི་མ་མེད་པའི་ངོ་བོ་ཉིད་དུ་དངོས་པོ་མ་ལུས་པ་ལ་དམིགས་པ། བྱང་ཆུབ་
ཀྱི་སེམས་ཀུན་ཏུ་བཟང་པོ་གཉིས་པ་སྟེ། རིམ་པ་གཉིས་པ་ཤིན་ཏུ་སྟོང་པའི་མཚན་
ཉིད་ཅན། ཞེས་དང༌། སྣང་བ་ཐོབ་པ་གང་ཞེ་ན། དེ་བཞིན་དུ་ནམ་མཁའི་མཚན་
ཉིད་དངོས་པོ་མེད་པའི་གཟུགས་ཅན་ལུས་དང་ངག་མེད་པ་སྟེ། ཇི་ལྟར་མཚམས་ཀྱི་
སྨག་ལ་བབ་པའི་ངོ་བོར་ཁྱབ་པ། ཕྲ་ཞིང་བདག་མེད་པ་སྲོག་དང་རྩོལ་བ་མི་རྒྱུ་བས་
རྒྱུ་བ་མེད་པ་སྟེ། སེམས་མེད་པ་དང་མི་གཡོ་བ་དང་ཞེས་གསུངས། དེ་རྣམས་ཀྱི་
དོན་བཤད་ན། ལུགས་འདི་ལ་སྟོང་པ་བཞི་ལེགས་པར་གཏན་ལ་ཕབ་པ་གཅིག་ཤིན་
ཏུ་གལ་ཆེ་ལ། དེ་ཡང་འདུས་པའི་རྩ་རྒྱུད་དང༌། བཤད་རྒྱུད་གཞན་བཞི་ལས་ནི་དེ་
རྣམས་ཀྱི་མིང་ཙམ་ལན་མང་དུ་བྱུང་ཡང༌། ངོས་འཛིན་ཤིན་ཏུ་མི་གསལ་ལ། ཡེ་
217

གསང་འདུས་རྫོགས་རིམ།
ཤེས་རྡོ་རྗེ་ཀུན་ལས་བཏུས་ལས་ཀྱང་མ་རིག་པ་མུན་པ་དང༌། སེམས་བྱུང་ཉི་འོད་དང་།
སེམས་ཟླ་འོད་བཞིན་དུ་སྣང་ཞེས་པ་ཙམ་ལས་གཞན་ངོས་འཛིན་མ་བྱུང༌། ཡབ་སྲས་
གཞན་བཞིའི་གཞུང་དུ་ཡང་ངོས་འཛིན་མི་གསལ་ལ། སྤྱོད་བསྡུས་ཉིད་ཀྱི་གཞུང་འདི་
རྣམས་ལ་བརྟེན་ནས་ཤེས་དགོས་ཏེ། དེ་ཡང་དབྱར་གྱི་ཆར་གྱིས་སའི་རྡུལ་བར་སྣང་
ལ་ལྡང་བ་ལེགས་པར་མནན་པ་དང༌། སྤྲིན་གྱི་སྒྲིབ་བྱེད་དང་བྲལ་བ་གཉིས་ཚོགས་
པ་མང་དུ་བྱུང་བ་སྟོན་གྱི་དུས་ཡིན་པས་སྟོན་དུས་ཀྱི་ནམ་མཁའ་དཔེར་བཟུང་ངོ་། །དེའི་
ནམ་མཁའ་གཡའ་དག་པ་ལ་ཉིན་པར་འོད་ཀྱིས་ཁྱབ་པ་དང༌། ནམ་སྲོད་ནས་སྲོད་ཀྱི་
སྨག་འཐུག་པོ་མ་སངས་ཀྱི་བར་གྱི་ཐུན་མཚམས་ལ་སྨག་ནག་པོ་འཐུག་པོས་ཁྱབ་པ་
དང༌། དེ་སངས་པའི་འོག་ཏུ་ཟླ་འོད་ཤར་ནས་ཐོ་རངས་ལ་མ་སླེབ་པའི་བར་དུ་ཟླ་འོད་
ཀྱིས་ཁྱབ་པ་དང༌། ཟླ་འོད་ཀྱང་ཡལ་ཉི་འོད་ཀྱིས་ཀྱང་མ་སླེབས་པའི་བར་ཐོ་རངས་
ཀྱི་དུས་ནམ་མཁའི་རང་མདོག་ཇི་བཞིན་དུ་མི་ཐོན་པའི་རྒྱུ་གསུམ་དང་བྲལ་བའི་སྐབས་
ཤིག་སྟེ་བཞི་ཡོད་པ་ལས་ཕྱི་མ་ནི་ཐམས་ཅད་སྟོང་པ་འོད་གསལ་གྱི་དཔེ་ཡིན་པས་རེ་
ཞིག་བཞག་ལ། དང་པོ་ནི་སྣང་བ་མཆེད་པའི་དཔེ་དང༌། གཉིས་པ་ནི་སྣང་བ་ཉེར་
ཐོབ་ཀྱི་དཔེ་དང༌། གསུམ་པ་ནི་སྣང་བའི་དཔེ་ཡིན་ནོ། །སྣང་བའི་ཡེ་ཤེས་གསུམ་
སྐྱེས་པའི་ཚེ། ནམ་མཁའ་གསུམ་པོ་དེ་དང་འདྲ་བའི་ཉམས་རེ་འཆར་བས་ནམ་མཁའ་
གསུམ་པོ་དཔེར་བཟུང་ངོ་། །དེ་ཡང་དང་པོའི་རྣམ་པ་མེད་པའི་རང་བཞིན་ཞེས་པ་
དང་། བར་མའི་གཟུང་བ་དང་འཛིན་པ་དང་བྲལ་བའི་ཞེས་པ་དང༌། གསུམ་པའི་
དངོས་པོ་མེད་པའི་གཟུགས་ཅན་ཞེས་པ་གསུམ་གྱིས་ནི་སྣང་བའི་ཡེ་ཤེས་གསུམ་གྱི་སྣང་
ངོར་སྔར་བཤད་པའི་སྣང་ཚུལ་གསུམ་མ་གཏོགས་པ་གཉིས་སྣང་རགས་
རགས་པ་གཞན་རྣམས་
218

སེམས་དབེན་ཐུགས་རྡོ་རྗེའི་ཏིང་ངེ་འཛིན་ལ་བསླབ་ཚུལ།
ལོག་པར་བསྟན། གསུམ་ཀ་ལ་ལུས་དང་ངག་མེད་པ་སྟེ། ཞེས་པས་ནི་སྣང་བའི་ཡེ་
ཤེས་གསུམ་སྐྱེས་པའི་ཚེ་ལུས་ཀྱི་གཡོ་འགུལ་དང་ངག་གི་སྨྲ་བརྗོད་ལོག་པར་བསྟན། སྔ་
མ་གཉིས་ཀྱིས་ཇི་ལྟར་ནས་བཞིན་དུའི་བར་དང་། གསུམ་པའི་དེ་བཞིན་དུ་ནམ་མཁའི་
མཚན་ཉིད་ཅེས་པ་དང་། དེ་ལྟར་ནས་ཁྱབ་པ་ཞེས་པའི་བར་གསུམ་གྱིས་ནི་སྣང་བའི་
ཡེ་ཤེས་གསུམ་གྱི་སྣང་ངོར་དཀར་ལམ་དམར་ལམ་ནག་ལམ་གསུམ་གྱི་སྣང་བ་འཆར་
བ་དེ་བསྟན། དང་པོའི་རང་བཞིན་གྱིས་གསལ་བའི་རྣམ་པར་ཞེས་པས་ཡུལ་སྣང་དེ་
གསལ་པོར་བྱུང་བ་དང༌། བར་པའི་ཤིན་ཏུ་གསལ་ཞིང་ཞེས་པས་སྔ་མ་གཉིས་ལས་
ཀྱང་ཆེས་ཤིན་ཏུ་གསལ་བར་བསྟན། དང་པོ་གཉིས་ཀའི་དངོས་པོ་མ་ལུས་པ་ཞེས་པས་
ཡུལ་སྣང་དེ་ཕྱོགས་མཚམས་ཀུན་ཏུ་ཁྱབ་པར་བསྟན། དང་པོའི་དོན་དམ་པའི་བྱང་
ཆུབ་ཀྱི་སེམས་ཞེས་པ་དང་། བར་པའི་བྱང་ཆུབ་ཀྱི་སེམས་ཀུན་ཏུ་བཟང་པོ་ཞེས་པ་
དང་། ཐ་མའི་བདག་མེད་པ་ཞེས་པ་གསུམ་གྱིས་ནི་ངེས་ངོར་སྟོང་ཉིད་རྟོགས་པར་
བསྟན། དེ་ཡང་གཙོ་བོར་ལམ་དུས་ཀྱི་དབང་དུ་བྱས་པ་ཡིན་ནོ། །ཕྲ་བ་ནི་རྟོགས་
དཀའ་བ་དང་། སྲོག་དང་རྩོལ་བ་མི་རྒྱུ་བ་ནི་རླུང་འབྱུང་འཇུག་མི་བྱེད་པ་དང༌། སེམས་
མེད་པ་དང་མི་གཡོ་བ་ནི་དྲན་པ་ཉམས་པ་སྟེ། འདིས་ཉེར་ཐོབ་དྲན་མེད་དང་། བདག་
མེད་པ་དང་ཞེས་པས་ཉེར་ཐོབ་དྲན་བཅས་བསྟན་པར་སེམས་སོ། །སྟོང་པ་དེ་རྣམས་
ནི་འཆི་བའི་དུས་སུ་རྫོགས་པར་འཆར་ལ། གཉིད་དུས་སུ་སྣ་བུག་གི་རྒྱུ་བ་མི་ལྡོག་པས་
ཆ་འདྲ་ཙམ་འཆར་བ་དང༌། ལམ་དུས་སུ་ནི་སྙིང་གའི་དྷཱུ་ཏཱིར་བཙུད་ནས་ཐིམ་པ་ལ་
མཚན་ཉིད་རྣམས་ཚང་བར་འཆར་ལ། གཞན་དུ་ཐིམ་པ་ལ་དེའི་ཚོད་ཙམ་མི་འཆར་
རོ༑ ༑གཉིས་པ་ལ་གསུམ། སྣང་བའི་རང་བཞིན་གྱི་རྟོག་པ་སོ་གསུམ་བཤད་པ་དང་།
219

གསང་འདུས་རྫོགས་རིམ།
མཆེད་པའི་རང་བཞིན་གྱི་རྟོག་པ་བཞི་བཅུ་བཤད་པ་དང༌། ཉེར་ཐོབ་གྱི་རང་བཞིན་
གྱི་རྟོག་པ་བདུན་བཤད་པའོ། །དང་པོ་ནི། རིམ་ལྔ་ལས། དེ་ཡི་རང་བཞིན་འཕྲོ་
གསལ་བ། །ད་ནི་རབ་ཏུ་བཤད་པར་བྱ། །ཆགས་བྲལ་དང་ནི་བར་མ་ཉིད། །དེ་
བཞིན་དུ་ནི་ཆེན་པོ་དག །ཡིད་ལ་འགྲོ་ཞིང་འོང་བ་དང༌། །མྱ་ངན་ལ་སོགས་གསུམ་
དེ་བཞིན། །ཞི་དང་རྣམ་རྟོག་འཇིགས་པ་དང༌། །འཇིགས་པ་བར་མ་ཤིན་ཏུ་འཇིགས།།
སྲེད་དང་སྲེད་པ་བར་མ་དང་། །ཤིན་ཏུ་སྲེད་དང་ཉེར་ལེན་པ། །མི་དགེ་བཀྲེས་དང་
སྐོམ་ཉིད་དང༌། །ཚོར་དང་ཚོར་བ་བར་མ་དང༌། །ཤིན་ཏུ་ཚོར་བའི་སྐད་ཅིག་དང་།།
རིག་པ་པོ་དང་རིག་འཛིན་བཞི། །སོ་སོར་རྟོག་དང་ངོ་ཚ་ཤེས། །སྙིང་རྗེ་དང་ནི་བརྩེ་
བ་གསུམ། །དོགས་དང་བསགས་པ་ཉིད་དང་ནི། །ཕྲག་དོག་ཅེས་ནི་བྱ་བར་གྲགས།།
རང་བཞིན་སུམ་ཅུ་རྩ་གསུམ་གང༌། །ལུས་ཅན་རྣམས་ཀྱི་རང་རིག་སྟེ། །ཞེས་གསུངས།
དེ་ལ་ཆགས་བྲལ་ཡུལ་མི་འདོད་པའི་བློ། དེ་ལ་ཆུང་ངུ་འབྲིང་དང་ཆེན་པོ་གསུམ།
ཡིད་ལ་འགྲོ་ཞིང་འོང་བ་ནི་ཡིད་ཡུལ་ལ་ཕྱིར་འགྲོ་བ་དང་ཚུར་འཇུག་པའི་བློ་སྟེ། འདི་
ཀུན་གྱི་སྤྱིར་སྦྱར་ཞེས་རྗེ་རིན་པོ་ཆེ་འགོས་བཞེད། མྱ་ངན་ནི་ཡུལ་ཡིད་འོང་དང་བྲལ་
བས་སེམས་གདུང་བའི་བློ། དེ་ལ་ཆུང་ངུ་འབྲིང་ཆེན་པོ་གསུམ། ཞི་བ་ནི་སེམས་ཞི་
བར་གནས་པ་དང༌། རྣམ་རྟོག་ནི་སེམས་རྒོད་པའི་རྣམ་པ་ཅན་གྱི་བློའོ། །འཇིགས་
པ་ནི་ཡུལ་ཡིད་མི་འོང་དང་འཕྲད་པས་སྐྲག་པའི་བློའོ། །དེ་ལ་ཆུང་ངུ་འབྲིང་ཆེན་པོ་
གསུམ། སྲེད་པ་ནི་ཡུལ་ཡིད་འོང་མཐོང་ནས་ཆགས་པའི་བློའོ། །དེ་ལ་ཆུང་ངུ་འབྲིང་
ཆེན་པོ་གསུམ། ཉེར་ལེན་ནི་འདོད་ཡོན་ལ་ཀུན་ཏུ་འཛིན་པའི་བློའོ། །མི་དགེ་བ་ནི་
དགེ་བ་ལ་ཡིད་གཉིས་ཟ་བའི་བློའོ། །བཀྲེས་པ་དང་སྐོམ་པ་ནི་ཟས་དང་བཏུང་བ་འདོད་
220

སེམས་དབེན་ཐུགས་རྡོ་རྗེའི་ཏིང་ངེ་འཛིན་ལ་བསླབ་ཚུལ།
པའི་བློའོ། །ཚོར་བ་ནི་བདེ་སྡུག་བཏང་སྙོམས་གསུམ་ཡིན་ལ། དེ་ལ་ཡུལ་གྱི་སྒོ་ནས་
ཆུང་ངུ་འབྲིང་ཆེན་པོ་གསུམ། རིག་པ་པོ་དང་རིག་པར་བྱེད་པ་དང༌། རིག་བྱའི་ལས་
ཏེ་དེ་གསུམ་ལ་རྟོག་པ་གསུམ་མོ། །སོ་སོར་རྟོག་པ་ནི་རིགས་མི་རིགས་དཔྱོད་པའི་བློའོ།།
ངོ་ཚ་ཤེས་པ་ནི་རང་ངམ་ཆོས་རྒྱུ་མཚན་དུ་བྱས་ནས་ཁ་ན་མ་ཐོ་བ་ལ་འཛེམ་པའི་བློའོ།།
སྙིང་རྗེ་ནི་སྡུག་བསྔལ་དང་བྲལ་བར་འདོད་པའི་བློའོ། །བརྩེ་བ་ནི་དམིགས་བྱ་ཡོངས་
སུ་བསྲུང་བ་དང་སྡུག་པ་དང་ཕྲད་པར་འདོད་པའི་བློའོ། །དེ་ལ་ཆུང་ངུ་འབྲིང་ཆེན་
པོ་གསུམ། དོགས་པ་ནི་ཡིད་འཕྲིགས་པས་སེམས་ངེས་པར་མི་གནས་པ། བསགས་
པ་ནི་ཡོ་བྱད་ཡོངས་སུ་སྡུད་པའི་བློའོ། །ཕྲག་དོག་ནི་གཞན་གྱི་ཕུན་སུམ་ཚོགས་པ་ལ་
སེམས་འཁྲུག་པའི་བློའོ། །གཉིས་པ་ནི། རིམ་ལྔ་ལས། ཆགས་དང་ཞེན་དང་དེ་བཞིན་
དགའ། །དགའ་བ་བར་མ་ཤིན་ཏུ་དགའ། །རངས་དང་ཤིན་ཏུ་མགུ་བ་དང༌། །ངོ་
མཚར་དེ་བཞིན་རྒོད་པ་དང༌། །ཚིམ་དང་དེ་བཞིན་འཁྱུད་པ་དང་། །འོ་བྱེད་དེ་བཞིན་
འཇིབ་པ་དང༌། །བརྟན་དང་བརྩོན་དང་ང་རྒྱལ་དང༌། །བྱ་དང་དབྲོག་དང་སྟོབས་
དང་ནི། །སྤྲོ་དང་ལྷན་ཅིག་སྐྱེས་ཉིད་དང༌། །དེ་བཞིན་ལྷན་ཅིག་སྐྱེས་བར་མ། །ཤིན་
ཏུ་ལྷན་ཅིག་སྐྱེས་དང་དྲག །རྣམ་པར་སྒེག་དང་ཞེ་འགྲས་ཉིད། །དགེ་དང་ཚིག་གསལ་
བདེན་པ་དང༌། །མི་བདེན་པ་དང་དེ་བཞིན་ངེས། །ཉེ་བར་མི་ལེན་སྦྱིན་པ་པོ། །བསྐུལ་
དང་དེ་བཞིན་དཔའ་བོ་དང་། །ངོ་ཚ་མེད་དང་སྒྱུ་དང་གདུག །མི་བསྲུན་པ་དང་གྱ་
གྱུ་ཉིད། །མཚན་ཉིད་བཞི་བཅུ་གང་ཡིན་པ། །ཤིན་ཏུ་སྟོང་པའི་སྐད་ཅིག་སྟེ། །ཞེས་
གསུངས། དེ་ལ་ཆགས་པ་ནི། སྔར་མ་ཐོབ་པའི་ཡུལ་ལ་ཆགས་པ་དང་། ཞེན་པ་ནི་
སྔར་ཐོབ་པའི་ཡུལ་ལ་ཞེན་པ་དང་། དགའ་བ་ནི་ཡུལ་ཡིད་འོང་མཐོང་ནས་སེམས་
221

གསང་འདུས་རྫོགས་རིམ།
དགའ་བའི་བློ། དེ་ལ་ཆུང་ངུ་འབྲིང་ཆེན་པོ་གསུམ། རངས་པ་ནི་འདོད་དོན་གྲུབ་པས་
བདེ་བའི་བློ་དང་། ཤིན་ཏུ་མགུ་བ་ནི་དེའི་རྣམ་པ་ཡང་དང་ཡང་དུ་མྱོང་བའི་བློ། ངོ་
མཚར་ནི་སྔར་མ་བྱུང་བའི་དོན་ལ་སེམས་པ་མཐོང་བའི་བློ། རྒོད་པ་ནི་ཡུལ་ཡིད་འོང་
མཐོང་ནས་སེམས་གཡེང་བ། ཚིམ་པ་ནི་ཡུལ་དེས་ངོམས་པའི་རྟོག་པ། འཁྱུད་པ་
དང་འོ་བྱེད་པ་འཇིབ་པ་གསུམ་ནི་དེ་གསུམ་བྱར་འདོད་པའི་བློ། བརྟན་པ་ནི་གཞན་
དུ་རྒྱུད་མི་འགྱུར་བའི་བློ། བརྩོན་པ་ནི་དགེ་བ་ལ་གཞོལ་བ། ང་རྒྱལ་ནི་མཐོ་བར་
སེམས་པ། བྱ་བའམ་ལས་ནི་རྟག་ཏུ་བྱེད་པའི་བྱ་བ་རྣམས་རྫོགས་པར་བྱེད་པ། དབྲོག་
པ་ནི་ནོར་འཕྲོག་པར་འདོད་པ། སྟོབས་ནི་ཕ་རོལ་གྱི་དཔུང་འཇོམས་པར་འདོད་པ།
སྤྲོ་བ་ནི་དགེ་བའི་ལས་ལ་གོམས་པར་བྱེད་པ། ལྷན་ཅིག་སྐྱེས་པ་ནི་ཡུལ་ལ་འབད་པས་
སྦྱོར་བའི་བློ། དེ་ལ་ཆུང་ངུ་འབྲིང་ཆེན་པོ་གསུམ། དྲག་པ་ནི་རྒྱུ་མེད་པར་དམ་པ་
རྣམས་དང་རྩོད་པར་འདོད་པའི་བློ། རྣམ་པར་སྒེག་པ་ནི་ཡུལ་ཡིད་འོང་མཐོང་བས་
འགྱིང་བའམ་རྩེ་བར་འདོད་པའི་བློ། ཞེ་འགྲས་པ་ནི་འཁོན་དུ་འཛིན་པ། དགེ་བ་ནི་
དགེ་བའི་ལས་ལ་རྩོལ་བར་འདོད་པ། ཚིག་གསལ་ནི་གསལ་པོར་དོན་གོ་བར་སྨྲ་འདོད་
པ༑ བདེན་པ་ནི་འདུ་ཤེས་མ་བསྒྱུར་བར་སྨྲ་འདོད་པ། མི་བདེན་པ་ནི་འདུ་ཤེས་བསྒྱུར་
ཏེ་སྨྲ་འདོད་པ། ངེས་པ་ནི་ཡིད་དམ་བརྟན་པ། ཉེ་བར་མི་ལེན་པ་ནི་ཡོངས་སུ་འཛིན་
པར་མི་འདོད་པ། སྦྱིན་པ་པོ་ནི་བདོག་པ་ཡོངས་སུ་གཏོང་བར་འདོད་པ། བསྐུལ་བ་
ནི་ལེ་ལོ་ཅན་དགེ་བ་ལ་བསྐུལ་བར་འདོད་པ། དཔའ་བོ་ནི་ཉོན་མོངས་པའི་དགྲ་ལས་
རྒྱལ་བར་འདོད་པ། ངོ་ཚ་མེད་པ་ནི་རང་ངམ་ཆོས་རྒྱུ་མཚན་དུ་བྱས་ནས་ཁ་ན་མ་
ཐོ་བ་ལ་མི་འཛེམ་པའི་བློ། སྒྱུ་ནི་བཅོས་མས་གཞན་བསླུ་བར་བྱེད་པ། གདུག་པ་ནི་
222

སེམས་དབེན་ཐུགས་རྡོ་རྗེའི་ཏིང་ངེ་འཛིན་ལ་བསླབ་ཚུལ།
ལྟ་བ་ངན་པ་ལ་བྱང་བ། མི་བསྲུན་པ་ནི་གཞན་ལ་མཐོ་འཚམ་པ། གྱ་གྱུ་ནི་སེམས་
མི་དྲང་བའོ། །གསུམ་པ་ནི། རིམ་ལྔ་ལས། ཆགས་པ་བར་མའི་སྐད་ཅིག་དང་། །བརྗེད་
ངས་པ་དང་འཁྲུལ་པ་དང༌། །མི་སྨྲར་གྱུར་དང་སྐྱོ་བ་དང༌། །ལེ་ལོ་དེ་བཞིན་ཐེ་ཚོམ་
སྟེ། །ཞེས་གསུངས། དེ་ལ་བརྗེད་ངས་པ་ནི་དྲན་པ་ཉམས་པ་དང༌། འཁྲུལ་པ་ནི་
སྨིག་རྒྱུ་ལ་ཆུར་འཛིན་པ་སོགས་དང༌། མི་སྨྲ་བ་ནི་སྨྲ་སྙིང་མི་འདོད་པ་དང་། སྐྱོ་བ་
ནི་ཡིད་སུན་པ་དང་། ལེ་ལོ་ནི་དགེ་བ་ལ་མི་སྤྲོ་བ་དང་། ཐེ་ཚོམ་དང་། ཆགས་སྡང་
ཆ་མཉམ་དུ་འཇུག་པའི་བློའོ། །དེ་ལྟར་ན་རངབཞིན་གྱི་རྟོག་པ་བརྒྱད་ཅུ་པོ་རྣམས་སྣང་
བ་གསུམ་གྱི་རང་བཞིན་དུ་བཤད་པ་ནི་མཚན་ཉིད་ཡིན་ལ། དེ་ནི་སྔར་སྣང་བ་གསུམ་
གྱི་མཚན་ཉིད་བཤད་པ་ལྟར་ངོ་བོ་ཐ་མི་དད་པ་མིན་གྱི། བྱ་རོག་གིས་ཁང་བཟང་མཚོན་
པ་ལྟར་ངོ་བོ་ཐ་དད་པའི་མཚོན་བྱེད་ལ་མཚན་ཉིད་དུ་གསུངས་ཏེ། དེའི་ཚུལ་ཡང་
སྤྱོད་བསྡུས་ལས། རང་བཞིན་གྱི་རྟོག་པ་རྣམས་ཀྱིས་སྣང་བ་རྣམས་རྗེས་སུ་དཔོག་པར་
གསུངས་ཤིང་། དཔོག་ལུགས་ནི། རང་བཞིན་གྱི་རྟོག་པ་བརྒྱད་ཅུ་ལ་རླུང་གི་གཡོ་
བ་ཤས་ཆེ་ཆུང་བར་མ་གསུམ་ཡོད་པས། དེ་རྣམས་བསྐྱེད་པའི་སྣང་མཆེད་ཐོབ་གསུམ་
རླུང་གི་གཡོ་བ་ཤས་ཆེ་ཆུང་བར་མ་གསུམ་ཡོད་པར་དཔོག །དེ་ཡང་ལམ་བསྒོམས་
སྟོབས་ཀྱིས་ཡེ་ཤེས་གསུམ་འདྲེན་ནུས་པའི་རྣལ་འབྱོར་པས་ནི་སྣང་བ་གསུམ་མངོན་
གྱུར་ཏུ་ངེས་ནུས་པས། རྟགས་ལས་རྗེས་སུ་དཔོག་མི་དགོས་ཤིང༌། དེ་འདྲ་མིན་པའི་
གང་ཟག་ལ་རང་བཞིན་གྱིས་སྣང་བ་རྣམས་རྗེས་སུ་དཔོག་དགོས་པ་ཡིན་ནོ། །གསུམ་
པ་ནི། རིམ་ལྔ་ལས། རྡོ་རྗེ་བཟླས་གནས་རྣལ་འབྱོར་པ། །སེམས་ལ་དམིགས་པ་
ཐོབ་པར་འགྱུར། །ཞེས་རྡོར་བཟླས་ཀྱིས་སེམས་དབེན་གྱི་སྟོང་པ་རྣམས་འདྲེན་པར་
223

གསང་འདུས་རྫོགས་རིམ།
གསུངས་ཀྱང་ཇི་ལྟར་འདྲེན་མི་གསལ། སྤྱོད་བསྡུས་ལས། ངག་དབེན་ལ་གནས་ནས་
སེམས་དབེན་འཐོབ་པ་དང་། ངག་དབེན་མེད་ན་སེམས་དབེན་མི་འབྱུང་བར་གསུངས་
ཀྱང་། སྐབས་དེར་དེ་ལས་སེམས་དབེན་ཇི་ལྟར་སྐྱེ་མི་གསལ། འོན་ཀྱང་ངག་དབེན་
རྒྱས་བཤད་ཀྱི་སྐབས་སུ་གང་དུ་འཇུག་པ་སོགས་གསུམ་བཤད་པ་དང༌། མཐར་རླུང་
རྣམས་མི་ཤིགས་པར་ཞུགས་ནས་འོད་གསལ་འཆར་བར་གསུངས་པ་རྣམས་ལ་དཔྱོད་
ཤེས་ན། རྡོར་བཟླས་ཀྱིས་རླུང་རྣམས་མི་ཤིགས་པ་ལ་བསྡུས་ཏེ་ཐིམ་པ་ལས། སེམས་
དབེན་གྱི་སྟོང་པ་རྣམས་འཆར་བ་གོ་ནུས་ཤིང༌། རྡོ་རྗེ་འཕྲེང་བ་ལས་ཀྱང༌། རྡོ་རྗེ་
བཟླས་པ་རབ་སྦྱོར་བས། །རླུང་གི་མཚན་ཉིད་ཤེས་ནས་ནི། །རྣམ་རྟོག་རླུང་རྣམས་
རྣམ་པར་གཅོད། །སེམས་ལ་དམིགས་པ་ཐོབ་པར་འགྱུར། །ཞེས་རྡོར་བཟླས་ཀྱིས་
རླུང་གི་རྒྱུ་བ་བཀག་པའི་སྒོ་ནས་སེམས་དབེན་གྱི་སྟོང་པ་རྣམས་བསྐྱེད་པ་གསལ་བར་
གསུངས་སོ། །དེ་ལྟར་ན་རྡོར་བཟླས་ཀྱིས་སྙིང་གའི་རྩ་མདུད་རྫོགས་པར་གྲོལ་ཏེ། རླུང་
རྣམས་སྙིང་གའི་མི་ཤིགས་པ་ལ་སྡུད་ནུས་པའི་མཚམས་ནས་སེམས་དབེན་གྱི་སྟོང་པ་
རྣམས་འདྲེན་ནོ། །འོ་ན་མཚམས་དེ་ནས་འདྲེན་པ་ལ་སྡུད་རིམ་གྱི